CELEX: 62008TA0591
Language: mt
Date: 2012-10-05 00:00:00
Title: Kawża T-591/08: Sentenza tal-Qorti Ġenerali tal- 5 ta’ Ottubru 2012 — Evropaïki Dynamiki vs Il-Kummissjoni ( “Kuntratti pubbliċi għal servizzi — Proċedura ta’ sejħa għal offerti — Provvista ta’ servizzi informatiċi — Klassifikazzjoni ta’ offerent fit-tieni pożizzjoni fil-proċedura kaskata — Rikors għal annullament — Raġunijiet għall-esklużjoni mill-proċedura ta’ sejħa għal offerti — Kunflitt ta’ interess — Obbligu ta’ motivazzjoni — Żball manifest ta’ evalwazzjoni — Ugwaljanza fit-trattament — Responsabbiltà mhux kuntrattwali” )

24.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 366/28
            
         Sentenza tal-Qorti Ġenerali tal-5 ta’ Ottubru 2012 — Evropaïki Dynamiki vs Il-Kummissjoni
   (Kawża T-591/08) (1)
   
   (Kuntratti pubbliċi għal servizzi - Proċedura ta’ sejħa għal offerti - Provvista ta’ servizzi informatiċi - Klassifikazzjoni ta’ offerent fit-tieni pożizzjoni fil-proċedura kaskata - Rikors għal annullament - Raġunijiet għall-esklużjoni mill-proċedura ta’ sejħa għal offerti - Kunflitt ta’ interess - Obbligu ta’ motivazzjoni - Żball manifest ta’ evalwazzjoni - Ugwaljanza fit-trattament - Responsabbiltà mhux kuntrattwali)
   2012/C 366/53
   Lingwa tal-kawża: l-Ingliż
   
      Partijiet
   
   
      Rikorrenti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: N. Korogiannakis u P. Katsimani, avukati)
   
      Konvenuta: Il-Kummissjoni Ewropea (rappreżentanti: inizjalment B. Simon u E. Manhaeve, aġenti, assistiti minn P. Wytinck, avukat, sussegwentement E. Manhaeve, assistit minn P. Wytinck u B. Hoorelbeke, avukati)
   
      Suġġett
   
   Minn naħa, talba għall-annullament tad-deċiżjonijiet tal-Kummissjoni, tas-17 ta’ Ottubru 2008, li jikklassifikaw lir-rikorrenti, għall-offerti tagħha mressqa fil-kuntest tal-proċedura ta’ sejħa għal offerti intitolata “Teknoloġiji tal-informazzjoni fil-qasam tal-istatistika”, li tikkonċerna servizzi ta’ pariri u ta’ żvilupp relattivi għall-format ta’ skambju ta’ data u ta’ metadata statistika (SDMX) (ĠU 2008/S 120-159017), bħala t-tieni kontraenti fil-kaskata għal-lottijiet 2 u 3, kif ukoll tad-deċiżjonijiet kollha ulterjuri li huma relatati magħhom, inklużi d-deċiżjonijiet li jattribwixxu l-kuntratt lil offerenti oħra, ikklassifikati fl-ewwel pożizzjoni fil-kaskata għal dawn il-lottijiet, u, min-naħa l-oħra, talba għad-danni.
   
      Dispożittiv
   
   
               (1)
            
            
               Ir-rikors huwa miċħud.
            
         
               (2)
            
            
               Evropaïki Dynamiki — Proigmena Systimata Tilepikoinonion Pliroforikis kai Tilematikis AE għandha tbati l-ispejjeż tagħha stess kif ukoll dawk tal-Kummissjoni Ewropea.
            
         
      (1)  ĠU C 82, 04.04.2009.